༄༅། །གདུགས་དཀར་ལ་བརྟེན་པའི་རྒྱལ་མཚན་འཛུགས་པའི་ལག་ལེན་གྱི་ཆོ་ག་བཞུགས་སོ།། གཙུག་ཏོར་གདུགས་དཀར་ལ་བརྟེན་པའི་རྒྱལ་མཚན་འཛུགས་ཆོག་དགའ་ལྡན་དུ་མྱུར་དུ་བགྲོད་པའི་ཉེ་ལམ་ཞེས་བྱ་བ། བླ་མ་དང་བཅོམ་ལྡན་འདས་གདུགས་དཀར་འཛིན་པ་ལ་ཕྱག་འཚལ་ལོ། །
དེ་ལ་འདི་ཉིད་ཀྱི་མཆོག་གྲུབ་ལས། དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་མོ་ཞེས་བྱ་བ་གཞན་གྱི་མི་ཐུབ་པ་ཕྱིར་བཟློག་པ་རིག་སྔགས་རྒྱལ་མོ་འདི་རྒྱལ་མཚན་གྱི་རྩེ་མོ་ལ་བཏགས་ཏེ་རིམ་གྲོ་ཆེར་མཆོད་པ་ཆེན་པོ་བྱས་ལ།
གྲོང་ཁྱེར་གྱི་སྒོའམ། གྲོང་ངམ། གྲོང་ཁྱེར་རམ། གྲོང་བརྡལ་ལམ། ལྗོངས་སམ། དགོན་པའི་གནས་སུ་གཟུགས་སོ། །
འཕགས་པ་གཞན་གྱི་མི་ཐུབ་པ་ཕྱིར་བཟློག་པ་ཆེན་མོ་རིག་སྔགས་ཀྱི་རྒྱལ་མོ་ནི། རིམ་གྲོ་ཆེར་བྱས་ཏེ་བཙུགས་ན་བཙུགས་མ་ཐག་ཏུ་གཡུལ་དུ་ཞི་བར་བྱས་པར་འགྱུར་རོ། །ཡམས་གྱི་ནད་དང་། འཚེ་བ་དང་། གནོད་པ་དང་། ནད་འགོ་བ་དང་། འཁྲུག་པ་དང་། ཕ་རོལ་གྱི་དམག་ཚོགས་ཐམས་ཅད་རབ་ཏུ་ཞི་བར་འགྱུར་རོ། །ཞེས་གསུངས་པ་ལ་བརྟེན་ནས། རང་གཞན་གྱི་ཉེ་བར་འཚེ་བ་དང་། ཕ་རོལ་གྱི་དམག་ཚོགས་ལ་སོགས་པ་བཟློག་པའི་ཆེད་དུ་རྒྱལ་མཚན་འཛུགས་པའི་ཆོ་ག་བྱེད་པ་ལ་གསུམ་སྟེ་སྦྱོར་བ་བཤམས་པ། དངོས་གཞི་རྒྱལ་མཚན་འཛུགས་པའི་ཆོ་ག རྗེས་མཇུག་གི་ཆོ་གའོ། །དང་པོ་ནི་སྤྱིར་རྒྱལ་མཚན་ལ་བུམ་པའི་རྣམ་པ་དང་། དྲིལ་བུའི་རྣམ་པ་ལྟ་བུའི་རྒྱལ་མཚན་ལ་སོགས་པ་བཤད་པ་ལས། ད་ལྟ་ཕྱི་མ་གྲགས་ཆེ་བས་དེ་ལྟ་བུའི་རྒྱལ་མཚན་འདི་ལ་རྒྱལ་མཚན་དཀར་པོ་རེས་རལ་གསལ་ལྟན་དུ་མཛད་འདུག་ཀྱང་འདི་ལ་གསེར་དངུལ་སོགས་རིན་པོ་ཆེ་རྒྱལ་མཚན་གང་ཡང་རུང་བའི་ཕྱིར་རོ། །དཀར་པོ་ཤིན་ཏུ་མཛེས་པ་སྤོས་དཀར་གྱི་ཤིང་ངམ། དེ་མ་འབྱོར་ན། འོ་མ་ཅན་གྱི་ཤིང་གང་ཡང་རུང་བའི་སྲོག་ཤིང་བྱས་པ་ལ། སྲོག་ཤིང་བརྟན་པའི་སྔགས།
ཨོཾ་བཛྲ་ཨཱ་ཡུ་ཥེ་སྭཱཧཱ།
ཞེས་པ་བྲིས། ཏོག་ལ་གདུགས་དཀར་མོའི་སྐུ་ཞལ་གཅིག་ཕྱག་གཉིས་མ་སོགས་བྱས་ལ་འཁོར་ལོའི་ཤར་གྱི་རྩིབས་ངོས་ཞལ་བསྟན་ཏེ་བཀོད་པ། བརླན་གྱི་མི་གནོད་པའི་ནང་དུ་འདི་ཉིད་ཀྱི་གཟུངས་སྔགས་ཚང་བར་བཞུགས། སྐུ་ལ་འབྱོར་ན་ཏོག་གི་ནང་དུ་གཟུངས་རྣམས་མགོ་མཇུག་མ་ནོར་བར་ཞུགས། རྒྱལ་མཚན་གྱི་སྤྱི་བོའི་ནང་དུ་འདི་ཉིད་ཀྱི་བསྲུང་འཁོར་ལེགས་པར་བྲིས་ལ་བཞུགས་པར་བྱའོ། །དེ་ལ་ཤུ་རཾ་ག་བཛྲ་གྱིས་ལུགས་དང་། སློབ་དཔོན་ཙཎྜ་གོ་མའི་ལུགས་གཉིས་ལས་ཕྱི་མ་ལྟར་ན། འཁོར་ལོའི་རྩིབས་ཕྲན་ལྟེ་བའི་ཟླུམ་བསྐོར་གཅིག དེའི་ཕྱིར་འཁོར་ལོ་རྩིབས་བརྒྱད་ཀྱི་སར་སོར་མོ་གཉིས་ཀྱི་ཚད་དུ་བསྐོར། དེའི་ཕྱིར་ཡང་འཁོར་ལོ་རྩིབས་བརྒྱད་ཀྱི་སར་སོར་གཉིས་ཀྱི་ཚད་དུ་བསྐོར། དེའི་ཕྱིར་སྔགས་འཕྲེང་གཅིག་གཤོང་བའི་ས་ཟླུམ་པོར་བསྐོར། དེའི་ཕྱིར་སྔགས་འཕྲེང་གཉིས་ཀྱི་སར་ཟླུམ་པོར་བསྐོར། དེའི་ཕྱིར་རྡོ་རྭ་མེ་རིས་དང་བཅས་པ་བྱའོ། །ལྟེ་བ་ལ། མཆོག་གྲུབ།
ཨོཾ་རི་ཤི་ག་ན་པྲ་ཤཔྟ་སརྦ་ཏ་ཐཱ་ག་ཏོཥྞི་ཨ་སི་ཏཱ་ཏ་པ་ཏྲེ་ཧཱུྃ་བྷྲཱུྃ། འཆང་བ་ལ་ཡུལ་ཕྱོགས་འདི་ལ་འཇིགས་པ་དང་། གདོན་དང་ཟས་སྣ་ཚོགས་ཟ་བ་དང་། རིག་སྔགས་འཆང་གི་གནོད་པ་ཐམས་ཅད་རཀྵ་རཀྵ་སྭཱཧཱ།
ཞེས་དང་སྟེང་འོག་གི་ལྷ་མོས་སྔགས།
ཨཥྚ་ནཱཾ་མ་ཧཱ་གྲ་ཧཱ་ཎཱཾ་བི་དྷཱ་ན་ས་ན་ཀ་རི་ཧཱུྃ་དྲུཾ། འཆང་བ་ལ་གཟའ་ཆེན་པོ་བརྒྱད་ཀྱི་འཚེ་བ་ཐམས་ཅད་རཀྵ་རཀྵ་སྭཱཧཱ།
ཞེས་པ་ཡིག་འགོ་ཕྱིར་བསྟན་ཏེ་ཟླུམ་པོ་བྲིས། ཡུལ་འཁོར་དང་གྲོང་ཁྱེར་དུ་རིམས་ནད་བསྲུང་བ་དང་། དམག་ལ་སོགས་པ་བཟློག་པའི་ཆེད་དུ་ཡིན་ན།
ཡུལ་ཆེ་གེ་མོ་འདིར་རིམས་དང་ཕ་རོལ་གྱི་དམག་ཚོགས་ཐམས་ཅད་རཀྵ་རཀྵ།
ཞེས་པ་ལྟ་བུའི་སྐབས་དང་སྦྱར་བའི་སྤེལ་ཚིག་འཛུད་ཤེས་པར་བྱས་ལ། དེ་ནས་ཤར་གྱི་རྩིབས་ལ།
ཨོཾ་ཛཾ་བྷ་ན་ཀ་རཱི་ཧཱུྃ་དྲུཾ། ཡུལ་ཕྱོགས་འདིར་གདོན་དང་འཚེ་བ་ཐམས་ཅད་རཀྵ་རཀྵ་སྭཱཧཱ།
ལྷོའི་རྩིབས་ལ།
ཨོཾ་སྟཾ་བྷ་ན་ཀ་རི་ཧཱུྃ་དྲུཾ།
ནུབ་ཀྱི་རྩིབས་ལ།
ཨོཾ་མ་ཧཱ་བི་དྱེ་སཾ་བྷཀྵ་ཎ་ཀ་རི་ཧཱུྃ་དྲུཾ།
བྱང་གི་རྩིབས་ལ།
ཨོཾ་པ་ར་བི་དྱེ་སཾ་བྷཀྵ་ཎ་ཀ་རི་ཧཱུྃ་དྲུཾ།
བྱང་ཤར་གྱི་རྩིབས་ལ།
ཨོཾ་སརྦ་དུཥྚཾ་སྟཾ་བྷ་ན་ཀ་རི་ཧཱུྃ་དྲུཾ།
ཤར་ལྷོའི་རྩིབས་ལ།
ཨོཾ་སརྦ་ཡཀྵ་རཀྵ་ས་གྲ་ཧཱ་ཎཾ་བི་དྷྭནྶ་ན་ཀ་རི་ཧཱུྃ་དྲུཾ།
ལྷོ་ནུབ་ཀྱི་རྩིབས་ལ།
ཨོཾ་ཙ་ཏུ་རཱ་ཤི་ཏཱི་ནཱཾ་གྲ་ཧ་ས་ཧ་སྲཱ་ཎཾ་བི་དྷྭནྶ་ན་ཀ་རའི་ཧཱུྃ་དྲུཾ།
ནུབ་བྱང་གི་རྩིབས་ལ།
ཨོཾ་ཨཥྚ་བིཾ་ཤ་ཏཱི་ནཱཾ་ནཀྵ་ཏྲ་ཎཾ་པྲ་ས་དྷ་ན་ཀ་རཱི་ཧཱུྃ་དྲུཾ།
ཞེས་པར་བྲི་བར་བྱའོ། །དེའི་ཕྱི་རོལ་གྱི་ཤར་གྱི་རྩིབས་ལ།
ཏདྱ་ཐཱ། ཨོཾ།
ལྷོའི་རྩིབས་ལ།
ཨོཾ།
ནུབ་ཀྱི་རྩིབས་ལ།
ཨོཾ།
བྱང་གི་རྩིབས་ལ།
ཨོཾ།
བྱང་ཤར་གྱི་རྩིབས་ལ།
ཨོཾ་བཛྲ་དྷ་རི་ནཱཾ།
ཤར་ལྷོའི་རྩིབས་ལ།
ཨོཾ་བཛྲ་པཱ་ཎི་ཕཊ།
ལྷོ་ནུབ་ཀྱི་རྩིབས་ལ།
ཨོཾ་ཕཊ་ཕཊ།
ནུབ་བྱང་གི་རྩིབས་ལ།
ཨོཾ་ཧཱུྃ་དྲུཾ་བྷནྡྷ་ཕཊ།
རྩིབས་ཕྱི་ནང་གི་སྔགས་རྣམས་ཀྱི་མཇུག་ཏུ།
འཆང་བ་ལ་གདོན་དང་འཚེ་བ་ཐམས་ཅད་རཀྵ་རཀྵ།
ཞེས་པའི་སྤེལ་ཚིག་བྲི་བར་བྱའོ། །དེའི་ཕྱིར་འཁོར་ཡུག་ལ།
ཏདྱ་ཐཱ། ཨོཾ་ཥྚོཾ་བཛྲ་མ་མ་རཀྵ་རཀྵ་བཛྲ་པཱ་ཎི་ཧཱུྃ་ཕཊ་སྭཱཧཱ། ཨོཾ་སརྦ་ཏ་ཐཱ་ག་ཏོཥྞི་ཥ་ཨ་ཝ་ལོ་ཀི་ཏེ་ཙུརྞ་ཏེ་ཛྭ་ར་ཤི་ཨོཾ་ཧཱུྃ། ད་ཀ་ད་ཀ ད་ར་ད་ར། བྷི་ད་ར་བྷི་ད་ར། ཙྪིནྡྷ་ཙྪིནྡྷ། ཕཊ་ཕཊ་སྭཱཧཱ། ཨོཾ་སརྦ་ཏ་ཐཱ་ག་ཏོཥྞི་ཥ་ཧཱུྃ་ཕཊ། ཏདྱ་ཐཱ། ཨོཾ་ཨ་ན་ལེ། ཨ་ན་ལེ། ཁ་ས་མེ་ཁ་ས་མེ། བཻ་ར་བཻ་ར། སྭཽ་མེ་སྭཽ་མེ། སརྦ་བྷུདྡྷ་ཨ་ཏིཥྛ་ནཱ་ཨ་ཏིཥྛ་ཏེ། སརྦ་ཏ་ཐཱ་ག་ཏོཥྞི་ཥ་སི་ཏཱ་ཏ་པ་ཏྲེ་ཧཱུྃ་ཕཊ་མ་མ་ཧཱུྃ་ནི་འཆང་བ་ལ་རཀྵ་རཀྵ་སྭཱཧཱ།
ཞེས་བྲི་བར་བྱའོ། །དེའི་ཕྱིར་ཁོར་ཡུག་ལ།
ཨོཾ་ཨ་སི་ཏཱ་ན་ལརྐ་
ཅེས་སོགས་ནས།
ཤ་མ་ཤ་ན་བཱ་སི་ནཱི་ཡེ་ཕཊ།
ཅེས་པའི་བར་དང་།
འཆང་བ་ལ་གདོན་དང་རིམས་དང་ཉེ་བར་འཚེ་བ་ཐམས་ཅད་རཀྵ་རཀྵ་སྭཱཧཱ།
ཞེས་པའི་བར་བྲི་བར་བྱའོ། །འཁོར་ལོའི་རྒྱབ་ཏུ།
ཨོཾ་སརྦ་བི་དྱེ་སྭཱཧཱ། ཨོཾ་བཛྲ་ཨཱ་ཡུ་ཥེ་སྭཱཧཱ། ཨོཾ་སུ་པྲ་ཏིཥྛ་བཛྲེ་སྭཱཧཱ།
ཅེས་པ་བྲི། དེ་ནས་སྲུང་བ་དེ་ཉིད་བ་བྱུང་དང་དྲི་བཟང་གིས་བྱུགས་པའི་སྟེང་དུ་མཎྜལ་པདྨ་འདབ་བརྒྱད་བྱས། དེའི་སྟེང་དུ་སྲུང་བ་ལྟེ་བའི་སྔགས་ཕྲེང་གི་ཞལ་རང་གི་ངོས་ལ་བསྟན་པ་བཞག དེའི་མཐར་མཆོད་པའི་ཚོགས་འབྱོར་པ་བཤམས། དེ་ནས་སྟན་ལ་འཁོད་དེ་རང་གི་མདུན་དུ་ལྕོག་རྩེའི་ཁར་རང་གི་གཡོན་དུ་རྡོ་རྗེ་གཡས་སུ་དྲིལ་བུ་ཞལ་རང་ལ་བསྟན་པ་དེ་དག་ཕྱིར་རང་གི་གཡོན་ནས་འགོ་བྱས་ཏེ་ཉེར་མཆོད་བཤམས། ཁ་ཅིག་གསོ་སྦྱོང་བླང་བའི་སྐབས་སུ་རྟེན་ཁྱིམ་པ་ཡིན་ན་བླང་དགོས་ཀྱི། དགེ་སློང་དགེ་ཚུལ་གྱི་བླང་མི་དགོས་གསུངས་ཟེར་ཏེ། གསུངས་པ་མི་བདེན་པའི་ཕྱིར། བདེན་སྲིད་ན་སྡོམ་པ་ལེན་པའི་གོ་རིམ་གྱི་རྣམ་གཞག་མ་ཆགས་པ་ཡིན་ཏེ་དགེ་བསྙེན་ལ་སྲོག་གཅོད་སྤོང་བའི་སྡོམ་པ་ཡོད་ཀྱང་། དགེ་ཚུལ་གྱི་བསླབས་པ་ལེན་པ་ན། སྲོག་གཅོད་སྤོང་བའི་སྡོམ་པ་བླངས་དགོས་ལ། དེ་ནི་དགེ་སློང་བྱེད་པ་ན་ཡང་སྲོག་གཅོད་སྤོང་བའི་སྡོམ་པ་བླངས་དགོས་པ་བཞིན་དགེ་སློང་བཟང་པོ་བྱང་ཆུབ་སེམས་དཔའི་སྡོམ་པ་ལེན་པ་ན། སྔར་མི་དགེ་བ་སྤོང་བའི་སྡོམ་པ་ཡོད་ཀྱང་། ཡང་མི་དགེ་བ་སྤོང་བའི་སྡོམ་པ་ལེན་པའི་ཕྱིར་དང་། བྱང་ཆུབ་སེམས་དཔའི་སྡོམ་ལྡན་གསང་སྔགས་ཀྱི་འགོར་འཇུག་པས་ན་སྐྱབས་འགྲོ་སེམས་བསྐྱེད་བླངས་དགོས་ཤིང་། དགེ་སྦྱོར་ཐུན་རེའི་འགོ་ལ་ཡང་སྐྱབས་འགྲོ་སེམས་བསྐྱེད་བྱ་དགོས་པའི་ཕྱིར་དང་། ཡོ་ག་དང་རྣལ་འབྱོར་བླ་མེད་པ་རྣམས་སྔར་དཀྱིལ་འཁོར་དུ་འཇུག་པའི་དུས་སུ་རིགས་ལྔའི་སྡོམ་པ་ཐོབ་ལ་མ་ཉམས་པ་ཡོད་ཀྱང་མངོན་རྟོགས་ཚར་རེའི་འགོར་ཡང་རིགས་ལྔའི་སྡོམ་གཟུང་བྱ་དགོས་པའི་ཕྱིར་རོ། །ཞེས་དོན་ཞགས་ཡིད་ཆེས་ཁུངས་བཙུན་དུ་གསུངས་པའི་གསོ་སྦྱོང་ངེས་པར་བླངས་དགོས་པའི་ཐོ་རེངས་སྔ་བར་ཁྲུས་བྱས་ནས་ལངས་ལ།
རང་གི་སྙིང་ག་ནས་འོད་ཟེར་འཕྲོས་པས་བཅོམ་ལྡན་འདས་དེ་བཞིན་གཤེགས་པའི་གཙུག་ཏོར་ནས་བྱུང་བའི་གདུགས་དཀར་མོ་ཅན་གྱི་དཀྱིལ་འཁོར་གྱི་ལྷ་ཚོགས་ལ་བླ་མ་ཡི་དམ་སངས་རྒྱས་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ
སེ་གོལ་བཅས་རྡོ་རྗེ་བསྡུ་བས་ཕྱག་རྒྱས་སྤྱན་དྲངས། ཐལ་མོ་སྦྱར་ལ་ཚིགས་བཅད་རེ་རེའི་མཚམས་སུ་ཕྱག་འཚལ་བཅས་ཤུར་མས།
གང་གི་དྲིན་གྱི་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང་། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །སངས་རྒྱས་ཀུན་གྱི་རང་བཞིན་སྐུ། །སློབ་དཔོན་ལ་ནི་བདག་ཕྱག་འཚལ། །དང་པོ་མེ་ཏོག་ཕོག་པ་ཡི། །དཀྱིལ་འཁོར་ལྷ་ཚོགས་རྣམས་ལ་འདུད། །མགོན་པོ་ཐུགས་རྗེ་ཆེ་ལྡན་པ། །ཐམས་ཅད་མཁྱེན་པའི་སྟོན་པ་པོ། །བསོད་ནམས་ཡོན་ཏན་རྒྱ་མཚོའི་ཞིང་། །དེ་བཞིན་གཤེགས་ལ་ཕྱག་འཚལ་ལོ། །དག་པའི་འདོད་ཆགས་བྲལ་བའི་རྒྱུ། །དགེ་བས་ངན་སོང་ལས་གྲོལ་ཞིང་། །གཅིག་ཏུ་དོན་དམ་མཆོག་གྱུར་པའི། །ཞི་གྱུར་ཆོས་ལ་ཕྱག་འཚལ་ལོ། །གྲོལ་ནས་གྲོལ་བའི་ལམ་ཡང་སྟོན། །བསླབ་པ་ལ་དག་རབ་ཏུ་གུས། །ཞིང་གི་དམ་པ་ཡོན་ཏན་ཞིང་། །དགེ་འདུན་ལ་ཡང་ཕྱག་འཚལ་ལོ། །སྐུ་གྱུར་པ་ནི་ཐམས་ཅད་ལ། མཚན་མཆོག་སུམ་ཅུ་གཉིས་མངའ་བ། །རྫོགས་པའི་སངས་རྒྱས་གྲགས་ལྡན་པ། །རྒྱལ་བ་རྣམས་ལ་ཕྱག་འཚལ་ལོ། །བཅོམ་ལྡན་ལྷ་མོ་གདུགས་དཀར་ཅན། །ཞལ་སྟོང་ཐུགས་རྗེ་ཅན་དང་ལྡན། །ཕྱག་སྟོང་འཇིགས་པ་ཀུན་ལས་སྐྱོབ། །གཙུག་ཏོར་ལས་བྱུང་ཁྱོད་ཕྱག་འཚལ། །གཞན་གྱི་མི་ཐུབ་ལ་སོགས་པ། སྒོ་མ་བཞི་དང་བཅས་པ་ཡི། །དཀྱིལ་འཁོར་ལྷ་ཚོགས་ཐམས་ཅད་ལ། །བདག་ཉིད་གུས་པས་ཕྱག་འཚལ་ལོ། །གདུང་བདུན་དེ་བཞིན་གཤེགས་པ་བཅུ། །རྒྱལ་བ་སྲས་དང་བཅས་རྣམས་དང་། །དྲང་སྲོང་རིག་འཛིན་གྲུབ་རྣམས་ལ། །ལུས་ངག་ཡིད་ཀྱི་ཕྱག་འཚལ་ལོ། །བསྟན་པ་སྲུང་མཛད་བགེགས་དཔུང་འཇོམས། །གཞན་གྱི་མི་ཐུབ་སྟོབས་པོ་ཆེ། །ལེགས་ཉེས་བསྟན་འཛིན་དམ་ཚིག་ཅན། །ལེགས་ལྡན་རྣམས་ལ་ཕྱག་འཚལ་ལོ། །ཁ་དོག་ལྡན་ཞིང་འོད་དང་ལྡན། །མཐུ་དང་སྡེ་དང་ཞོན་པ་བཅས། །ཐབས་དང་སྙིང་རྗེ་འཇིག་རྟེན་ཀུན། །སྐྱོང་མཛད་རྣམས་ལ་ཕྱག་འཚལ་ལོ། །ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱིས། །ལུས་བཏུད་པ་ཡི་རྣམ་ཀུན་དུ། །མཆོག་ཏུ་དད་པའི་ཕྱག་འཚལ་ལོ། །
བཞེངས་མུ་ནས་འདུར་གདངས་བཅས།
ཇི་སྙེད་སུ་དག་ཕྱོགས་བཅུའི་འཇིག་རྟེན་ན། །དུས་གསུམ་གཤེགས་པ་མི་ཡི་སེངྒེ་ཀུན། །བདག་གིས་མ་ལུས་དེ་དག་ཐམས་ཅད་ལ། །ལུས་དང་ངག་ཡིད་དང་བས་ཕྱག་བགྱིའོ། །བཟང་པོ་སྤྱོད་པའི་སྨོན་ལམ་སྟོབས་དག་གིས། །རྒྱལ་བ་ཐམས་ཅད་ཡིད་ཀྱི་མངོན་སུམ་དུ། །ཞིང་གི་རྡུལ་སྙེད་ལུས་རབ་བཏུད་པ་ཡིས། །རྒྱལ་བ་ཀུན་ལ་རབ་ཏུ་ཕྱག་འཚལ་ལོ། །རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས། །སངས་རྒྱས་སྲས་ཀྱི་དབུས་ན་བཞུགས་པ་དག །དེ་དག་ཆོས་ཀྱི་དབྱིངས་རྣམས་མ་ལུས་པ། །ཐམས་ཅད་རྒྱལ་བ་དག་གི་གང་བར་མོས། །དེ་དག་བསྔགས་པ་མི་ཟད་རྒྱ་མཚོ་རྣམས། །དབྱངས་ཀྱི་ཡན་ལག་རྒྱ་མཚོའི་སྒྲ་ཀུན་གྱིས། །རྒྱལ་བ་ཀུན་གྱི་ཡོན་ཏན་རབ་བརྗོད་ཅིང་། །བདེ་བར་གཤེགས་པ་ཐམས་ཅད་བདག་གིས་བསྟོད། །མེ་ཏོག་དམ་པ་ཕྲེང་བ་དམ་པ་དང་། །སིལ་སྙན་རྣམས་དང་བྱུག་པ་གདུགས་མཆོག་དང་། །མར་མེ་མཆོག་དང་བདུག་སྤོས་དམ་པ་ཡིས། །རྒྱལ་བ་དེ་དག་ལ་ནི་མཆོད་པར་བགྱི། །
དེ་ནས་སློབ་དཔོན་གྱི་རྡོར་དྲིལ་གཞན་རྣམས་ཕྱི་མཆོད་རོལ་དུང་སྒང་དུང་གཉིས་དུང་གསལ་བཅས་ཤླཽ་ཀ་གཉིས་རོལ་མོའི་སྦུགས་ལ་འགྲོ།
ན་བཟའ་དམ་པ་རྣམས་དང་དྲི་མཆོག་དང་། །ཕྱེ་མའི་ཕུར་མ་རི་རབ་མཉམ་པ་དང་། །བཀོད་པའི་ཁྱད་པར་འཕགས་པའི་མཆོག་ཀུན་གྱིས། །རྒྱལ་བ་དེ་དག་ལ་ནི་མཆོད་པར་བགྱི། །མཆོད་པ་གང་རྣམས་བླ་མེད་རྒྱ་ཆེ་བ། །དེ་དག་རྒྱལ་བ་ཐམས་ཅད་ལ་ཡང་མོས། །བཟང་པོ་སྤྱོད་ལ་དད་པའི་སྟོབས་དག་གིས། །རྒྱལ་བ་ཀུན་ལ་ཕྱག་འཚལ་མཆོད་པ་བགྱི། །
དེ་ནས་ཕྱག་བྱ་རྣམས་བཞག་ཐལ་སྦྱར་མེ་ཏོག་བཅས་ཙོག་པུར་འདུག་ལ།
འདོད་ཆགས་ཞེ་སྡང་གཏི་མུག་དབང་གིས་ནི། །ལུས་དང་ངག་དང་དེ་བཞིན་ཡིད་ཀྱིས་ཀྱང་། །སྡིག་པ་བདག་གིས་བགྱིས་པ་ཅི་མཆིས་པ། །དེ་དག་ཐམས་ཅད་བདག་གིས་སོ་སོར་བཤགས། །ཕྱོགས་བཅུའི་རྒྱལ་བ་ཀུན་དང་སངས་རྒྱས་སྲས། །རང་རྒྱལ་རྣམས་དང་སློབ་དང་མི་སློབ་དང་། །འགྲོ་བ་ཀུན་ཀྱི་བསོད་ནམས་གང་ལ་ཡང་། །དེ་དག་ཀུན་གྱི་རྗེས་སུ་བདག་ཡི་རང་། །གང་རྣམས་ཕྱོགས་བཅུའི་འཇིག་རྟེན་སྒྲོན་མ་རྣམས། །བྱང་ཆུབ་རིམ་པར་སངས་རྒྱས་མ་ཆགས་བརྙེས། །མགོན་པོ་དེ་དག་བདག་གིས་ཐམས་ཅད་ལ། །འཁོར་ལོ་བླ་ན་མེད་པ་བསྐོར་བ་བསྐུལ། །མྱ